L 52/32
RO
Jurnalul Oficial al Uniunii Europene
20.2.2023
ANEXA X
Infecția cu virusul pestei micilor rumegătoare (PMR) PARTEA 1 CONDIȚII SPECIFICE PENTRU PUNEREA ÎN APLICARE A VACCINĂRII PROFILACTICE DE URGENȚĂ PENTRU PREVENIREA ȘI CONTROLUL PMR
1.
Dimensiunea zonei de vaccinare: Nu există condiții specifice. 2.
Dimensiunea zonei de peri-vaccinare: Nu există condiții specifice. 3.
Tipul de vaccin care urmează să fie utilizat sau prioritizat: Nu există condiții specifice 4.
Acoperire minimă: Nu există condiții specifice. 5.
Animale/specii vizate: Animale din speciile listate în conformitate cu Regulamentul de punere în aplicare (UE) 2018/1882 deținute în zona de vaccinare, incluzând cel puțin ovine și caprine.
PARTEA 2 CONDIȚII SPECIFICE PENTRU SUPRAVEGHEREA CLINICĂ ȘI DE LABORATOR CONSOLIDATĂ CARE URMEAZĂ SĂ FIE PUSĂ ÎN APLICARE ÎN ZONELE DE VACCINARE ȘI PERI-VACCINARE ÎN TIMPUL VACCINĂRII PROFILACTICE DE URGENȚĂ PENTRU PREVENIREA ȘI CONTROLUL PMR
Supraveghere pasivă: în zonele de vaccinare și de peri-vaccinare, supravegherea pasivă consolidată pentru identificarea semnelor și simptomelor PMR, precum și a creșterii mortalității la rumegătoarele mici.
PARTEA 3 CONDIȚII SPECIFICE PENTRU INTERZICEREA CIRCULAȚIEI ANIMALELOR ȘI A PRODUSELOR ȘI PENTRU ACORDAREA UNEI DEROGĂRI ÎN CONFORMITATE CU ARTICOLUL 13, ÎNTR-O ZONĂ DE VACCINARE ÎN CARE SE EFECTUEAZĂ VACCINAREA PROFILACTICĂ DE URGENȚĂ PENTRU PREVENIREA ȘI CONTROLUL PMR
1.
Animale și produse care fac obiectul unei interdicții privind circulația, până la sfârșitul perioadei de recuperare stabilite în partea 4 Aceleași animale și produse, situate în zonele de vaccinare, ca și cele care fac obiectul restricțiilor în unități situate în zone de protecție și de supraveghere stabilite în cazul apariției unui focar de PMR prevăzute la articolul 27 din Regulamentul delegat (UE) 2020/687 și pentru aceleași restricții.
2.
Material germinativ care face obiectul interdicțiilor de colectare: material seminal, ovocite și embrioni proveniți de la animale din speciile listate, până la sfârșitul perioadei de recuperare.
3.
Condițiile de acordare a unei derogări în conformitate cu articolul 13 alineatul (2) litera (b) punctul (ii), articolul 13 alineatul (3) litera (b) și articolul 13 alineatul (4) litera (b).
Tipuri de circulație care pot fi autorizate.
3.1.
Circulația animalelor vaccinate și a produselor provenite de la acestea din unități situate în zona de vaccinare, în aceleași condiții generale ca cele prevăzute la articolul 43 din Regulamentul delegat (UE) 2020/687 și numai în cazurile vizate de articolele 44, 45, 48, 49, 51 și 53 din regulamentul respectiv și în aceleași condiții specifice ca cele prevăzute la aceste articole, în ceea ce privește zona de supraveghere. 3.2.
Circulația animalelor vaccinate și a produselor provenite de la acestea din unități situate în zona de vaccinare, cu condiția ca unitățile respective să nu mai dețină animale vaccinate.